Affendey Zainon

Effendey Zainon atau lebih dikenali sebagai Fendi (6 Januari 1969 – 25 April 2008) merupakan salah seorang anggota kumpulan A To Z. Fendi bersama dua lagi anggota kumpulan A To Z popular pada pertengahan 90-an menerusi lagu-lagu daerah seperti lagu Berdendang, Comel dan Iyo Ko.

Bagaimanapun, Fendi kemudiannya mengundurkan diri daripada persada seni tanah air selepas bersama kumpulan A To Z selama kira-kira tiga tahun.

Selepas meninggalkan kumpulan A To Z, Effendy aktif sebagai pendakwah dan sering keluar ke merata tempat bagi menjalankan kegiatan dakwah.

Allahyarham Effendey Zainon merupakan anak sulung daripada empat beradik. Beliau sebelum ini pernah diserang strok tetapi kembali sembuh. Allahyarham Effendey Zainon telah meninggal dunia di Hospital Sultanah Bahiyah (HSB), kira-kira pukul 9.30 pagi 23 April 2008.Bekas anggota kumpulan A To Z meninggal dunia. © Utusan Melayu (M) Bhd.

Rujukan 


Pautan luar
 Bekas penyanyi kumpulan A to Z meninggal dunia

Kategori:Penyanyi lelaki Malaysia
Kategori:Kelahiran 1969
Kategori:Kematian 2008
Kategori:Orang dari Kedah
Kategori:Orang Malaysia berketurunan Melayu
Kategori:Muslim Malaysia